**Gweithgaredd cychwynnol**

**Beth yw anghydraddoldeb?**

Gellir defnyddio’r gweithgaredd cychwynnol hwn ar ddechrau gwers yn edrych ar anghydraddoldeb.

***Adnoddau:***

*Losin (megis Smarties) i’w rhannu ymhlith y plant (neu ffrwythau os oes gwell gennych. Darnau 1c am y gweithgaredd pellach.*

# Gweithgaredd cychwynnol:

* Decrheuwch y wers trwy rannu’r losin (neu’r ffrwythau) ond yn anghyfartal, fel bod gan rai llawer mwy nag eraill. Cadwch y rhan fwyaf o’r losin i chi eich hun.
* Gofynnwch i’r plant drafod sut maen nhw yn teimlo am yr hyn rydych chi wedi’i wneud. A ydy hi’n deg?
* Gofynnwch i’r plant awgrymu sut dylech fod wedi rhannu’r losin mewn ffordd deg, gan roi rhesymau.

# Gweithgaredd pellach:

* Rhannwch y grŵp yn ddau. Bydd un grŵp yn ‘oedolion’ a’r llall yn ‘blant’.
* Gofynnwch: ‘Pwy ddylai gael y mwyafrif o’r losin?’ Gofynnwch I’r plant ymateb, gan roi rhesymau dros eu hatebion.
* Nawr rhowch arian i’r ‘oedolion’ ac esbonio mai pris y losin yw 1c yr un. Sut mae’r ‘plant’ yn teimlo?
* Y tro hwn bydd y ddau grŵp yn oedolion, ond dim ond un grŵp sydd ag arian. Ydy hyn yn deg? Pam mae gan rai arian a chan y lleill ddim?
* Gofynnwch i’r plant drafod sut y gellir datrys y sefyllfa hon yn deg? Ai tegwch yw’r elfen bwysicach mewn grŵp? Beth am wlad neu’r byd?

*\*Atgynhyrchwyd trwy ganiatâd caredig ActionAid:* [www.actionaid.org.uk/school-resources](http://www.actionaid.org.uk/school-resources)